b'\n_START_ARTICLE_\nSanji\n_START_SECTION_\nSanjista\n_START_PARAGRAPH_\nSanji on ketjupolttaja joka taistelee k\xc3\xa4ytt\xc3\xa4en ainoastaan jalkojaan, sill\xc3\xa4 h\xc3\xa4n ei halua vahingoittaa k\xc3\xa4si\xc3\xa4\xc3\xa4n joita k\xc3\xa4ytt\xc3\xa4\xc3\xa4 kokkaamiseen. H\xc3\xa4n taistelee voimakkailla potkuilla ja k\xc3\xa4ytt\xc3\xa4\xc3\xa4 monia eri potkutekniikoita. Sanji on maailmanluokan kokki, jolle ruoanlaiton lis\xc3\xa4ksi my\xc3\xb6s taistelutaidon opetti Baratie -ravintolan p\xc3\xa4\xc3\xa4kokki Punajalka-Zeff. H\xc3\xa4n syntyi North Bluella, mutta varttui East Bluella. _NEWLINE_Sanji on 177cm pitk\xc3\xa4 (180 cm aikahypyn j\xc3\xa4lkeen) ja 19-vuotias (21-vuotias aikahypyn j\xc3\xa4lkeen). Sanjin syntym\xc3\xa4p\xc3\xa4iv\xc3\xa4 on 2 maaliskuuta. Eiichiro Odan mukaan Sanjin el\xc3\xa4inhahmo on ankka, v\xc3\xa4ri sininen ja h\xc3\xa4n tuoksahtaa kalaruualle ja tupakalle.\n_START_SECTION_\nErot versioiden v\xc3\xa4lill\xc3\xa4\n_START_PARAGRAPH_\nAlkuper\xc3\xa4isess\xc3\xa4 japaninkielisess\xc3\xa4 mangassa ja animessa Sanji on ketjupolttaja, kun taas 4Kids animeversiossa Sanji imeskelee tikkaria. T\xc3\xa4m\xc3\xa4 siit\xc3\xa4 syyst\xc3\xa4, etteiv\xc3\xa4t lapset oppisi tupakoimaan._NEWLINE_Englanninkielisess\xc3\xa4 mangaversiossa Sanji sanoo usein "crap" (suom. paska/hitto, jap. kuso), jonka fanit ovat p\xc3\xa4\xc3\xa4tt\xc3\xa4neet tarkoittavan paskaa. Englanninkielisess\xc3\xa4 animessa h\xc3\xa4n haukkuu Zeffi\xc3\xa4 yksinkertaisesti "vanhaksi ukoksi" (old-geezer) tai "vanhaksi pieruksi" (old fart). J\xc3\xa4lkimm\xc3\xa4ist\xc3\xa4 fanisubit k\xc3\xa4yttiv\xc3\xa4t suurimmassa osassa Zeffiin kohdistuvista haukuista. Englanninkielisess\xc3\xa4 mangassa Sanji haukkuu Zeffi\xc3\xa4 my\xc3\xb6s paskaukoksi (crap-geezer)._NEWLINE_4Kids-versiossa h\xc3\xa4n my\xc3\xb6s puhuu Brooklynin aksentilla (\xc3\xa4\xc3\xa4nen\xc3\xa4 David Moo).\n_START_SECTION_\nPersoona ja suhteet\n_START_PARAGRAPH_\nSanji on t\xc3\xb6rkypuheinen ja vakava hahmo, t\xc3\xb6yke\xc3\xa4 ja k\xc3\xa4rsim\xc3\xa4t\xc3\xb6n, varsinkin liikuskellessaan miesten seurassa. H\xc3\xa4nen karskiutensa vastapainoksi h\xc3\xa4nell\xc3\xa4 on my\xc3\xb6s "love-cook"-puoli ollessaan kauniiden naisten seurassa. Kauniin naisen n\xc3\xa4hdess\xc3\xa4\xc3\xa4n Sanji menee sekaisin rakkaudesta, h\xc3\xa4n rient\xc3\xa4\xc3\xa4 kaunottaren eteen ja tekee romantiikkaa tihkuvia eleit\xc3\xa4. Sanjin n\xc3\xa4kyvill\xc3\xa4 oleva silm\xc3\xa4 muuttuu syd\xc3\xa4meksi ja h\xc3\xa4nen ymp\xc3\xa4rill\xc3\xa4ns\xc3\xa4 leijailee syd\xc3\xa4nkuvioita (t\xc3\xa4m\xc3\xa4 tapahtuu erityisesti silloin kun h\xc3\xa4n puhuu tai on l\xc3\xa4hell\xc3\xa4 Namia tai Nico Robinia). Usein h\xc3\xa4n herrasmiehen\xc3\xa4 auttaa naisia pieniss\xc3\xa4kin asioissa, tarvitsivat he apua tai eiv\xc3\xa4t. Sanji my\xc3\xb6s toteuttaa mielell\xc3\xa4\xc3\xa4n naisten pyynt\xc3\xb6j\xc3\xa4. Lis\xc3\xa4ksi Sanji on luvannut itselleen, ettei koskaan anna naiselle sattua mit\xc3\xa4\xc3\xa4n niin kauan kuin h\xc3\xa4n pystyy viel\xc3\xa4 seisomaan. T\xc3\xa4m\xc3\xa4 koituu ongelmaksi siin\xc3\xa4 vaiheessa, kun Sanjin vastus on nainen, sill\xc3\xa4 h\xc3\xa4n ei halua satuttaa naista vaikka nainen haluaisi tappaa h\xc3\xa4net. Sanji mieluummin kuolisi kuin satuttaisi naista. Pohjimmiltaan Sanji on kuitenkin hyv\xc3\xa4syd\xc3\xa4minen, joka ilmenee kun Luffy pelastaa soutuveneess\xc3\xa4 tajuttomana olevan Apisin, joka kiitokseksi kokkaa heille ruokaa. Apis kuitenkin polttaa kaikki Sanjin keitti\xc3\xb6v\xc3\xa4lineet k\xc3\xa4ytt\xc3\xb6kelvottomiksi ja lis\xc3\xa4ksi h\xc3\xa4nen ruokansa oli periaatteessa sy\xc3\xb6m\xc3\xa4kelvotonta (Luffy kuitenkin kehui ruokaa hyv\xc3\xa4nmakuiseksi ja oli ainoa joka suostui sy\xc3\xb6m\xc3\xa4\xc3\xa4n sit\xc3\xa4). Sanji pakotti kaikki maistamaan ruokaa ettei Apisille tule paha mieli ja lohdutti Apisia sill\xc3\xa4, ett\xc3\xa4 liiallinen mausteiden k\xc3\xa4ytt\xc3\xb6 ja ruuan polttaminen mustaksi ja kovaksi ovat tyypillisi\xc3\xa4 aloittelijoiden virheit\xc3\xa4._NEWLINE_Sanji on perverssi ja katselee mielell\xc3\xa4\xc3\xa4n naisia v\xc3\xa4hiss\xc3\xa4 vaatteissa ja kaikista mieluiten alasti. Alabastan palatsissa Sanji kysyy Igaramilta kylvyss\xc3\xa4, miss\xc3\xa4 on naisten puoli. Igaramilta h\xc3\xa4n ei vastausta saa, mutta Nefertari Cobra paljastaa olinpaikan ja Sanji onnistuu n\xc3\xa4kem\xc3\xa4\xc3\xa4n Namin alasti(tosin Nami vaati tirkistelyst\xc3\xa4 kaikilta 100 000 berry\xc3\xa4)._NEWLINE_H\xc3\xa4n on Olkihattujen kokki, joka vastaa heid\xc3\xa4n terveydest\xc3\xa4\xc3\xa4n. Sanjin unelma on l\xc3\xb6yt\xc3\xa4\xc3\xa4 All-Blue (Great Blue 4Kids-dubissa), meri josta l\xc3\xb6ytyy kaikkia kalalajeja ja joka olisi joka kokin paratiisi. H\xc3\xa4n kunnioittaa ruoanlaittov\xc3\xa4lineit\xc3\xa4, ruokaa ja kokkausta, eik\xc3\xa4 anna kenenk\xc3\xa4\xc3\xa4n n\xc3\xa4\xc3\xa4nty\xc3\xa4 n\xc3\xa4lk\xc3\xa4\xc3\xa4n, oli kyseess\xc3\xa4 kuinka paha tai viaton ihminen tahansa. Lis\xc3\xa4ksi Sanji ei pid\xc3\xa4 siit\xc3\xa4, jos joku heitt\xc3\xa4\xc3\xa4 ruokaa roskiin tai j\xc3\xa4tt\xc3\xa4\xc3\xa4 sy\xc3\xb6m\xc3\xa4tt\xc3\xa4. Sanji on my\xc3\xb6s eritt\xc3\xa4in ylpe\xc3\xa4 kokkauksistaan, eik\xc3\xa4 salli kenenk\xc3\xa4\xc3\xa4n haukkua h\xc3\xa4nen valmistamaa ruokaa. _NEWLINE_Sanji kunnioittaa Luffya kapteeninaan, mutta on vihainen Luffylle jos t\xc3\xa4m\xc3\xa4 sy\xc3\xb6 liikaa. H\xc3\xa4nen v\xc3\xa4lins\xc3\xa4 Zoron kanssa ovat hyvin heikot, ja usein Sanji n\xc3\xa4hd\xc3\xa4\xc3\xa4nkin riitelem\xc3\xa4ss\xc3\xa4 Zoron kanssa, jota Sanji kutsuu marimoksi. Vaikka heid\xc3\xa4n v\xc3\xa4lins\xc3\xa4 ovat huonot, taisteluissa muita vastaan he ovat vaarallinen tiimi. He my\xc3\xb6s suojelevat toisiaan hyvin paljon, mutta hyvin useasti sekin johtaa loppujen lopuksi riitelyyn. Ensimm\xc3\xa4isen kerran kun h\xc3\xa4n n\xc3\xa4ki Chopperin, Sanji aikoi keitt\xc3\xa4\xc3\xa4 h\xc3\xa4net. Olkihattuihin liitymisen j\xc3\xa4lkeen Sanji sanoi Chopperin olevan sopiva h\xc3\xa4t\xc3\xa4muonavaraksi. Nykyisin Sanji kuitenkin kunnioittaa Chopperia toverinaan ja yst\xc3\xa4v\xc3\xa4n\xc3\xa4\xc3\xa4n. H\xc3\xa4n on my\xc3\xb6s hyv\xc3\xa4 yst\xc3\xa4v\xc3\xa4 Usoppin kanssa, ja tuntuu ymm\xc3\xa4rt\xc3\xa4v\xc3\xa4n h\xc3\xa4nt\xc3\xa4 hyvin. Toisin kuin Zoro, Sanji n\xc3\xa4ytt\xc3\xa4\xc3\xa4 paljon enemm\xc3\xa4n tunteitaan ja osoittaa huolenpitoa tovereitansa kohtaan._NEWLINE_Sanji pit\xc3\xa4\xc3\xa4 nimien keksimisest\xc3\xa4 itselleen taisteluiden ajaksi. Esimerkiksi Alabastan tapahtumien aikana h\xc3\xa4n k\xc3\xa4ytti nime\xc3\xa4 Mr. Prince. Kuitenkin identiteetin salaaminen ei edesauttanut kiinniottopalkkion saamista. Nykyisin Sanjista on 77 miljoonan berryn kiinniottopalkkio, mutta h\xc3\xa4nen kilpailijallaan Zorolla on 120 miljoonaa. Sanjin ensimm\xc3\xa4inen ja nykyinen kiinniottopalkkio on kuitenkin suurempi verrattuna Zoron 60 miljoonaan. Vaikka Sanjista on luvattu suuret rahat, h\xc3\xa4n on tyytym\xc3\xa4t\xc3\xb6n etsint\xc3\xa4kuulutuksen kuvaan, jossa h\xc3\xa4net on piirretty kuvan sijaan, johtuen kuvanottajan erheest\xc3\xa4 olla ottamatta linssisuojusta pois. _NEWLINE_H\xc3\xa4nen vasenta silm\xc3\xa4\xc3\xa4ns\xc3\xa4 ei ole koskaan n\xc3\xa4ytetty mangassa, vaan silm\xc3\xa4 on aina ollut hiusten peitossa. Kuitenkin luvussa 419, Sanji n\xc3\xa4htiin pit\xc3\xa4v\xc3\xa4n pient\xc3\xa4 kaukoputkea vasemman silm\xc3\xa4ns\xc3\xa4 edess\xc3\xa4. Kuitenkin "Uusi maailma" osassa Sanjilla on vasen silm\xc3\xa4 n\xc3\xa4kyvill\xc3\xa4, kun taas oikea peitettyn\xc3\xa4.\n_START_SECTION_\nLapsuus\n_START_PARAGRAPH_\nSanji on Zeffin oppipoika ja heill\xc3\xa4 on pitk\xc3\xa4 yhteinen historia. Yhdeks\xc3\xa4n vuotta sitten nuori Sanji harjoitteli kokkausta North Bluella kulkeneella risteilyaluksella. H\xc3\xa4n unelmoi nuoresta i\xc3\xa4st\xc3\xa4\xc3\xa4n huolimatta All Bluesta, mutta muut kokit kertoivat sen olevan vain myytti, ja ainoastaan toivoton unelmoija l\xc3\xa4htisi etsim\xc3\xa4\xc3\xa4n sit\xc3\xa4. T\xc3\xa4m\xc3\xa4 \xc3\xa4rsytti Sanjia, mutta h\xc3\xa4nest\xc3\xa4 oli my\xc3\xb6s y\xc3\xb6k\xc3\xb6tt\xc3\xa4v\xc3\xa4\xc3\xa4 katsella, kun muut kokit s\xc3\xb6iv\xc3\xa4t asiakkaiden j\xc3\xa4tt\xc3\xa4mi\xc3\xa4 ruokia._NEWLINE_Er\xc3\xa4\xc3\xa4n\xc3\xa4 p\xc3\xa4iv\xc3\xa4n\xc3\xa4 Punajalka-Zeff ja h\xc3\xa4nen miehist\xc3\xb6ns\xc3\xa4 hy\xc3\xb6kk\xc3\xa4siv\xc3\xa4t laivaan. Risteilyaluksen henkil\xc3\xb6st\xc3\xb6ll\xc3\xa4 ei ollut mit\xc3\xa4\xc3\xa4n mahdollisuuksia voittaa. Sanji yritti tappaa itse Zeffin. Kuitenkin jouduttuaan merirosvojen ly\xc3\xb6m\xc3\xa4ksi h\xc3\xa4n sanoi etteiv\xc3\xa4t h\xc3\xa4nt\xc3\xa4 voisi merirosvot voittaa, sill\xc3\xa4 h\xc3\xa4n aikoo viel\xc3\xa4 l\xc3\xb6yt\xc3\xa4\xc3\xa4 All Bluen. T\xc3\xa4m\xc3\xa4 sai merirosvot nauramaan. Salaa Zeff kuitenkin itse unelmoi my\xc3\xb6s All Bluesta. Myrsky yltyi ja lopulta sek\xc3\xa4 merirosvolaiva ett\xc3\xa4 risteilyalus upposivat mereen. Zeff pelasti Sanjin yhteisen unelman vuoksi ja he rantautuivat pienelle, autiolle ja asuinkelvottomalle saarelle. Sanji ja Zeff olivat ainoat jotka selvisiv\xc3\xa4t hengiss\xc3\xa4._NEWLINE_Zeff oli onnistunut saamaan haltuunsa ruokaa, ja h\xc3\xa4n jakoi ne Sanjin kanssa. Itse h\xc3\xa4n piti suuren s\xc3\xa4kin ja antoi Sanjille pienemm\xc3\xa4n, koska "aikuisen maha on isompi". Saari oli pelkk\xc3\xa4\xc3\xa4 kive\xc3\xa4, mink\xc3\xa4 takia siell\xc3\xa4 ei ollut mahdollista saada kasvatettua mit\xc3\xa4\xc3\xa4n. Karun olomuodon vuoksi siell\xc3\xa4 ei el\xc3\xa4nyt el\xc3\xa4imi\xc3\xa4k\xc3\xa4\xc3\xa4n. Saaren sient\xc3\xa4 muistuttavan muodon vuoksi kalastaminenkaan ei onnistunut, sill\xc3\xa4 merenpinta oli liian alhaalla ja takaisin kiipe\xc3\xa4minen olisi ollut mahdotonta. Niinp\xc3\xa4 Sanjin ja Zeffin piti el\xc3\xa4\xc3\xa4 laivalta pelastetulla ruualla. He p\xc3\xa4\xc3\xa4ttiv\xc3\xa4t asettua eri puolille saarta. Mik\xc3\xa4li toinen heist\xc3\xa4 n\xc3\xa4kisi laivan he ilmoittaisivat toisilleen. Sanjin menty\xc3\xa4 omalle puolelleen h\xc3\xa4n jakoi ruuan pitk\xc3\xa4lle ajalle. Kului p\xc3\xa4ivi\xc3\xa4 ja lopulta ruoka loppui ja mahan t\xc3\xa4ytteeksi Sanji joi sadevett\xc3\xa4 lammikosta. H\xc3\xa4n muisteli miten h\xc3\xa4n mollasi muita kokkeja asiakkaiden j\xc3\xa4tt\xc3\xa4mien t\xc3\xa4hteiden sy\xc3\xb6misest\xc3\xa4 ja alkoi itke\xc3\xa4. Mangan mukaan kului 70 p\xc3\xa4iv\xc3\xa4\xc3\xa4 kunnes Sanji p\xc3\xa4\xc3\xa4tti menn\xc3\xa4 katsomaan Zeffi\xc3\xa4, jos h\xc3\xa4nell\xc3\xa4 olisi ollut ruokaa j\xc3\xa4ljell\xc3\xa4. Saavuttuaan n\xc3\xa4k\xc3\xb6et\xc3\xa4isyydelle Sanji huomasi, ett\xc3\xa4 Zeffin s\xc3\xa4kki oli t\xc3\xa4ynn\xc3\xa4. H\xc3\xa4n p\xc3\xa4\xc3\xa4tti tappaa Zeffin, jotta voisi sy\xc3\xb6d\xc3\xa4 j\xc3\xa4ljell\xc3\xa4 olevan ruuan itse. Avattuaan s\xc3\xa4kin sen sis\xc3\xa4ll\xc3\xb6ksi paljastui kuitenkin kultaa. Kauhukseen Sanji huomasi, ett\xc3\xa4 Zeff oli antanut h\xc3\xa4nelle kaiken ruuan, ja Zeff itse oli sy\xc3\xb6nyt oikean jalkansa. Animessa Zeff menetti jalkansa pelastaessaan Sanjia merest\xc3\xa4. Zeffin jalka j\xc3\xa4i jumiin ja ainoa keino saada jalka irti oli katkaista se kettingill\xc3\xa4. Mangassa esitetty syy oli liian raaka laajalevitteiselle televisiolle, joten kohtaus jouduttiin muuttamaan. T\xc3\xa4m\xc3\xa4 siis tarkoittaa, ettei animessa Zeff sy\xc3\xb6nyt mit\xc3\xa4\xc3\xa4n. _NEWLINE_Sanji kysyi Zeffilt\xc3\xa4 itkien, miksi h\xc3\xa4n oli sy\xc3\xb6nyt jalkansa, kun Sanjin tappamalla Zeff olisi saanut kaiken ruuan. Zeff vastasi, koska Sanjilla ja h\xc3\xa4nell\xc3\xa4 oli sama unelma: l\xc3\xb6yt\xc3\xa4\xc3\xa4 All Blue. Koska Zeff kuitenkin menetti jalkansa sek\xc3\xa4 miehist\xc3\xb6ns\xc3\xa4, h\xc3\xa4nell\xc3\xa4 ei ollut en\xc3\xa4\xc3\xa4 mahdollisuutta l\xc3\xa4hte\xc3\xa4 Grand Linelle josta All Blue voisi l\xc3\xb6yty\xc3\xa4. T\xc3\xa4m\xc3\xa4 ei kuitenkaan tuntunut haittaavan Zeffi\xc3\xa4, vaan h\xc3\xa4n sanoi haluavansa saarelta selviydytty\xc3\xa4\xc3\xa4n perustaa merelle ravintolan, jottei kenenk\xc3\xa4\xc3\xa4n tarvitsisi n\xc3\xa4ke\xc3\xa4 merell\xc3\xa4 n\xc3\xa4lk\xc3\xa4\xc3\xa4 vaikka joutuisi autiolle saarelle. My\xc3\xb6s Sanji lupasi, ett\xc3\xa4 jos h\xc3\xa4n p\xc3\xa4\xc3\xa4sisi el\xc3\xa4v\xc3\xa4n\xc3\xa4 saarelta, h\xc3\xa4n auttaisi Zeffi\xc3\xa4 rakentamaan ravintolan. Hetken kuluttua heid\xc3\xa4n riemukseen laiva kulki saaren ohi ja he pelastuivat. Tapahtuneen vuoksi Sanji ei en\xc3\xa4\xc3\xa4 koskaan haaskannut ruokaa ja suuttui, mik\xc3\xa4li joku haaskasi sit\xc3\xa4.\n_START_SECTION_\nEl\xc3\xa4m\xc3\xa4 Baratiella\n_START_PARAGRAPH_\nSanjin ja Zeffin v\xc3\xa4lit ovat yhteisest\xc3\xa4 unelmasta huolimatta melko huolestuttavat. He haukkuvat toisiaan ja k\xc3\xa4ytt\xc3\xa4v\xc3\xa4t v\xc3\xa4lill\xc3\xa4 v\xc3\xa4kivaltaa. Sanji haukkuu usein Zeffi\xc3\xa4 "\xc3\xa4ij\xc3\xa4nry\xc3\xb6n\xc3\xa4ksi" (englannin haukkumanimikkeit\xc3\xa4: Old Fart, Shitty-Geezer jne, kuso-jiji alkuper\xc3\xa4isess\xc3\xa4 versiossa). Zeff sanoo usein, ett\xc3\xa4 Sanjin ruoka maistuu pahalle. Sanji aloitti tupakanpolton 10-vuotiaana. T\xc3\xa4m\xc3\xa4 on kerrottu vain mangassa. Sanji syytti itse\xc3\xa4\xc3\xa4n siit\xc3\xa4, ett\xc3\xa4 Zeff oli menett\xc3\xa4nyt toisen jalkansa ja joutunut sen vuoksi luopumaan merirosvon urasta, ja halusi jotenkin korvata sen h\xc3\xa4nelle._NEWLINE_Yhdeks\xc3\xa4n vuotta my\xc3\xb6hemmin Don Krieg saapui valtaamaan Baratieta. Olkihattupiraattien avustuksella Don Krieg ja h\xc3\xa4nen armadansa voitettiin. Kaikki ei kuitenkaan palannut normaaliksi, vaan Sanji p\xc3\xa4\xc3\xa4tti ryhty\xc3\xa4 Olkihattupiraattien kokiksi. Sanji liittyi Olkihattupiraatteihin All Bluen etsimisen ja Namin vuoksi. Nami oli kuitenkin varastanut Going Merryn ja aarteet j\xc3\xa4tt\xc3\xa4en Olkihatut. Luffy, Zoro, Usopp, Sanji ja Zoron kaksi palkkionmets\xc3\xa4st\xc3\xa4j\xc3\xa4yst\xc3\xa4v\xc3\xa4\xc3\xa4 (Johnny ja Yosaku) l\xc3\xa4htiv\xc3\xa4t hakemaan Namia takaisin Arlongilta._NEWLINE_Sanji tekee niin paljon ruokaa l\xc3\xa4hinn\xc3\xa4 Luffyn takia, ett\xc3\xa4 todenn\xc3\xa4k\xc3\xb6isesti Sanjin ruuat kuluttavat Olkihattujen berryj\xc3\xa4 eniten. Mangajaksossa #435 Sanji sai ensimm\xc3\xa4isen etsint\xc3\xa4kuulutuksensa joka on 77 miljoonaa berry\xc3\xa4. H\xc3\xa4nen kutsumanimens\xc3\xa4 on "mustajalka" joka viittaa et\xc3\xa4isesti h\xc3\xa4nen opettajaansa Zeffiin jonka kutsumanimi oli "punajalka". Suuresta kiinniottopalkkiosta huolimatta Sanji tyrmistyi. H\xc3\xa4nen etsint\xc3\xa4kuulutukseen ei saatu Sanjista kuvaa, joten h\xc3\xa4net piirrettiin siihen. Baratien v\xc3\xa4ki oli joka tapauksessa ylpeit\xc3\xa4 Sanjin menestyksest\xc3\xa4 ja Sanjin etsint\xc3\xa4kuulutus komeileekin heid\xc3\xa4n sein\xc3\xa4ll\xc3\xa4\xc3\xa4n.\n_START_SECTION_\nTaidot ja voimat\n_START_PARAGRAPH_\nSanji on yli-inhimillisen voimakas, nopea ja sitke\xc3\xa4. H\xc3\xa4n on kolmanneksi voimakkain Olkihattupiraattejen j\xc3\xa4sen, Luffyn ja Zoron j\xc3\xa4lkeen. Taistelutaidot h\xc3\xa4n oppi Punajalka-Zeffilt\xc3\xa4, mink\xc3\xa4 vuoksi Sanji taistelee ainoastaan jalkojaan k\xc3\xa4ytt\xc3\xa4en. Toinen syy on se, ettei h\xc3\xa4n halua vahingoittaa kokin k\xc3\xa4si\xc3\xa4\xc3\xa4n. Taistelutekniikan nimi on "punajalka", joka tulee siit\xc3\xa4, ett\xc3\xa4 jalka tahriintuu punaiseksi verest\xc3\xa4. H\xc3\xa4nen potkunsa ovat tarpeeksi voimakkaita murskaamaan kivi\xc3\xa4 ja kaatamaan hirvi\xc3\xb6m\xc3\xa4isen suuria vihollisia. Sanjin liikkeet ovat my\xc3\xb6s akrobaattisia taistelujen ajan._NEWLINE_Punajalka on fiktiivinen taistelulaji, jossa k\xc3\xa4ytet\xc3\xa4\xc3\xa4n pelk\xc3\xa4st\xc3\xa4\xc3\xa4n alaruumista sek\xc3\xa4 hy\xc3\xb6kk\xc3\xa4yksien tekemiseen ett\xc3\xa4 suojautumiseen. Sanjilla on ilmi\xc3\xb6m\xc3\xa4inen tasapaino, sill\xc3\xa4 h\xc3\xa4n voi tehd\xc3\xa4 potkusarjoja pit\xc3\xa4en k\xc3\xa4si\xc3\xa4 taskuissaan. Useimmiten h\xc3\xa4n my\xc3\xb6s pit\xc3\xa4\xc3\xa4 s\xc3\xa4tk\xc3\xa4\xc3\xa4 suussaan taistelun aikana. Hy\xc3\xb6kk\xc3\xa4ysten nimet ovat ranskaa, ja usein nimet tarkoittavat ruoka-aineksia ja ruumiinosia. 4Kids dubin hy\xc3\xb6kk\xc3\xa4ysten nimien on tarkoitus olla vain hauskoja ja liitty\xc3\xa4 jollain tavalla hy\xc3\xb6kk\xc3\xa4yksiin. Sanji pystyy potkuillaan muokkaaman vastustajan kasvojen luustoa, ja tekem\xc3\xa4\xc3\xa4n heist\xc3\xa4 komeamman n\xc3\xa4k\xc3\xb6isi\xc3\xa4. H\xc3\xa4n on my\xc3\xb6s hyvin nopea, eik\xc3\xa4 harjaantumaton silm\xc3\xa4 pysty laskemaan, kuinka monesti h\xc3\xa4n on potkaissut, ja h\xc3\xa4n pysyi kuustaidon k\xc3\xa4ytt\xc3\xa4j\xc3\xa4n Kalifan vauhdissa ilman ongelmia. _NEWLINE_Tavallisten potkujen lis\xc3\xa4ksi, Enies Lobbyss\xc3\xa4 taistellessaan Jyaburaa vastaan, Sanji n\xc3\xa4ytti uuden tekniikkansa nimelt\xc3\xa4 Diable Jambe. Diable Jamben aikana teht\xc3\xa4v\xc3\xa4t hy\xc3\xb6kk\xc3\xa4ykset ovat suunnilleen samat kuin tavallisesti, mutta Diable Jambea k\xc3\xa4ytt\xc3\xa4\xc3\xa4kseen h\xc3\xa4n py\xc3\xb6rii yhdell\xc3\xa4 jalalla uskomattoman nopeudeasti, ja saa jalkansa tulikuumaksi. T\xc3\xa4m\xc3\xa4n vuoksi hy\xc3\xb6kk\xc3\xa4ykset ovat voimakkaampia ja polttavat vastustajia, jolloin suojautuminenkin saattaa olla hy\xc3\xb6dyt\xc3\xb6nt\xc3\xa4. Eiichiro Odalta kysyttiin miksi kuumuus ei vaikuta Sanjiin itseens\xc3\xa4, h\xc3\xa4n selitti Sanjin syd\xc3\xa4men palavan kuumempana. T\xc3\xa4m\xc3\xa4 tosin oli yksi Odan lukuisista vitsivastauksista. Toinen syy sille, miten Sanji kest\xc3\xa4\xc3\xa4 jalan kuumuuden on se, ett\xc3\xa4 kokkina h\xc3\xa4nen t\xc3\xa4ytyy pysty\xc3\xa4 siet\xc3\xa4m\xc3\xa4\xc3\xa4n kuumiakin olosuhteita. Se ei kuitenkaan selit\xc3\xa4, mikseiv\xc3\xa4t h\xc3\xa4nen vaatteensa pala._NEWLINE_Vaikka enimm\xc3\xa4kseen Sanji taistelee jaloillaan, on h\xc3\xa4n k\xc3\xa4ytt\xc3\xa4nyt keitti\xc3\xb6veitsi\xc3\xa4 taistellessaan Wanzea vastaan, joka k\xc3\xa4ytti suojanaan nuudeleista tehty\xc3\xa4 haarniskaa johon potkut vain takertuivat. Keitti\xc3\xb6veitsill\xc3\xa4 Sanji pilkkoi Wanzen nuudeliasun erilaisiksi annoksiksi ja viimeisteli Wanzen potkuillaan, sill\xc3\xa4 h\xc3\xa4nen mukaansa keitti\xc3\xb6veitset eiv\xc3\xa4t ole tappamista, vaan ruoanlaittoa varten._NEWLINE_Sanjin strategiset kyvyt ovat pelastaneet Olkihatut monesta pulasta. H\xc3\xa4n huijasi Crocodilea uskomaan, ett\xc3\xa4 Olkihatut ovat kuolleet, pelasti Olkihatut Rainbasesta hukkumasta, ohjasi Usoppin Tuomiotorniin Robinia pelastamaan, sulki Oikeuden portin ja mahdollisti siten Olkihattujen paon. N\xc3\xa4iden tekojen takia Sanji on usein poissa paikalta suurten taistelujen aikana, eik\xc3\xa4 Maailmanhallitus ole p\xc3\xa4\xc3\xa4ssyt todistamaan h\xc3\xa4nen taistelukykyj\xc3\xa4\xc3\xa4n. Vaikka Sanji onkin Olkihattujen kolmanneksi vahvin taistelija, h\xc3\xa4nen kiinniottopalkkionsa ei ole kolmanneksi, vaan nelj\xc3\xa4nneksi suurin Robinin viedess\xc3\xa4 kolmannen sijan. Sanji on my\xc3\xb6s t\xc3\xa4ll\xc3\xa4 hetkell\xc3\xa4 ainoa Olkihattupiraatti, josta ei ole valokuvaa etsint\xc3\xa4kuulutuksessa. Brookin valokuva on tosin vanhentunut eik\xc3\xa4 esit\xc3\xa4 h\xc3\xa4nt\xc3\xa4 en\xc3\xa4\xc3\xa4 nykyisess\xc3\xa4 olomuodossaan. Kahden vuoden j\xc3\xa4lkeen Sanji on oppinut uimaan nopeammin kuin merenmiehet. H\xc3\xa4n potkii itselleen lis\xc3\xa4\xc3\xa4 nopeutta. Ja h\xc3\xa4n on oppinut CP9 sky walk liikkeen jolla h\xc3\xa4n pakeni Love Islandilla naisiksi tekeytyneit\xc3\xa4 miehi\xc3\xa4 karkuun.'